**WordNet** é un léxico semántico para a lingua inglesa. Agrupa palabras inglesas en grupos de sinónimos chamados *synsets*, prové de definicións curtas e almacena as distintas relacións semánticas entre estes grupos de sinónimos. O propósito é dobre: producir unha combinación de dicionario e tesauro que se puidese empregar dunha forma máis intuitiva, e co obxectivo de soporta-la análise automática de textos e as apliacións da intelixencia artificial. A base de datos e ferramentas software son públicas baixo unha licenza tipo BSD e poden ser descargadas e empregadas libremente. A base de datos tamén pode ser consultada en liña.

WordNet foi creado e mantido polo Laboratorio de Ciencias Cognitivas da Universidade de Princeton baixo a dirección do profesor de psicoloxía George A. Miller. O seu densenvolvemento comezou en 1985. Ao longo dos anos, o proxecto recibiu preto de 3 millóns de dólares en doazóns, principalmente de axencias gobernamentais interesadas na tradución automática.

Contidos da base de datos
-------------------------

No ano 2005, a base de datos contiña 150.000 palabras organizadas en 115.000 synsets para un total de 203.000 pares con significados; comprimidos ocupan arredor de 12 megabytes de tamaño.

WordNet distingue entre nomes, verbos, adxectivos e adverbios, asumindo que estes son aloxados no cerebro humano dunha forma distinta. Cada synset contén un grupo de palabras sinónimas ou *collocations* (unha *colocación* é unha secuencia de palabras que van xuntas para formar un significado específico, tal como "préstamo de coche"); normalmente as palabras forman parte de varios synsets. O significado de cada synset é explicado en profundidade a través de *glosas* curtas. Un synset tipico de exemplo con glosa e:

bo, correcto, oportuno -- (o máis adecuado ou correcto para un propósito particular; "un bo momento para plantar tomates"; "o momento correcto para actuar"; "o momento é oportuno para grandes cambios sociais")
Cada synset esta conectado a outros synsets a través de varias relacións. Estas relacións poden variar dependendo do tipo de palabra:

* Nomes
	+ *sinónimos*: synsets con significados similares
	+ *hiperónimos*: *Y* é un hiperónimo de *X* se cada *X* é un (tipo de) *Y*
	+ *hipónimos*: *Y* é un hipónimo de *X* se cada *Y* é un (tipo de) *X*
	+ *termos coordinados*: *Y* é un termo coordinado de *X* se *X* é *Y* comparten un hiperónimo
	+ *holónimo*: *Y* é un holónimo de *X* se *X* é parte de *Y*
	+ *merónimo*: *Y* é un merónimo de *X* se *Y* é parte de *X*
* Verbos
	+ *sinónimos*
	+ *hiperónimo*: o nome *Y* é un hiperónimo do verbo *X* se a actividade *X* é un (tipo de) *Y*
	+ *termos coordinados*: aqueles termos compartindo un hiperónimo
* Adxectivos
	+ *sinónimos e nomes relacionados*
	+ *antónimos*: adxectivos de significados opostos
* Adverbios
	+ *sinónimos e adxectivos raíz*
	+ *antónimos*

WordNet tamén proporciona o *polysemy count* (contador polisémico) dunha palabra: o número de synsets que contén a palabra. Se unha palabra está presente en varios synsets (p.ex. ten varios significados), entón tipicamente algúns significados son máis comúns ca outros. WordNet contabiliza isto a través da *frequency score* (puntuación de frecuencia): nalgúns textos de exemplo todas as palabras foron semanticamente anotadas co synset correspondente, ademais de contabilizado con que frecuencia unha palabra aparecía cun sentido.

A interface da base de datos é quen de deducir a forma raíz dunha palabra a partir da entrada do usuario; soamente a forma principal se almacena na base de datos.

Limitacións
-----------

O contrario que outros dicionarios, WordNet non inclúe información acerca da etimoloxía, pronuncia e as formas dos verbos irregulares e contén soamente información limitada acerca do uso.

A información lexicográfica e semántica é mantida na actualidade en *arquivos lexicograficos*, os cales son procesados por un programa chamado *muinho* para producir a base de datos distribuída. Tanto o muinho como os arquivos lexicográficos están dispoñibles libremente, pero modificar e manter a base de datos é sen dúbida difícil.

Proxectos relacionados
----------------------

O proxecto EuroWordNet ten producidas WordNets para varias linguas europeas relacionándoas entre elas; estas non son libremente accesibles a pesar de todo. O proxecto Wordnet Global intenta coordinar a produción e relación das WorNets en todas as linguas. Oxford University Press, que publica o Dicionario Oxford de Inglés ten anunciado plans para producir a súa propia WordNet.

O eXtended WordNet é un proxecto da Universidade de Texas en Dallas que pretende mellorar WordNet, facendo así a información contada nestas definicións dispoñible para sistemas de procesamento automático do coñecemento. Esta é libremente accesible baixo unha licenza similar á de WordNet.

O proxecto GCIDE produce un dicionario combinando o dicionario de dominio público *Webster* de 1913 con varias definicións de WordNet e material proporcionado por voluntarios. Ofrécese baixo a licenza copyleft GPL.

A WordNet en galego
-------------------

A Galnet é a WordNet da lingua galega  Arquivado 03 de outubro de 2017 en Wayback Machine. e está desenvolvida polo Seminario de Lingüística Informática.

Véxase tamén
------------

### Outros artigos

* Corpus Lingüístico da Universidade de Vigo
* Corpus Técnico do Galego
* Web Semántica
* Taxonomía
* WordWeb: WordWeb (freeware) e a versión comercial WordWeb Pro empregan a base de datos WordNet

### Ligazóns externas

* The WordNet Home Page
* Global Wordnet
* eXtended WordNetArquivado 08 de xaneiro de 2006 en Wayback Machine.
* Article about Miller and WordNet in the Star Ledger, 22 de xaneiro de 2002
* A nice implementation of WordNet and Wikipedia
* WordNet 2.0 files in MySQL format
* WordNet 2.0 in RDF/OWL format (synsets), WordNet 2.0 in RDF/OWL format (words)
* WordNet 2.0 one touch interface—thesaurus dictionary with WordNet 2.0 one touch interface available.

|  |  |
| --- | --- |
| Control de autoridades | 
* Wd: Q533822
* WorldCat
* VIAF: 179937683
* BARTOC: 1809
* EBID: ID
* GND: 4392196-6
* LCCN: n97120839
* MAG: 157659113

 |